সময়টা আশির দশকের প্রথম দিক। আন্ত্রেপ্রেণারশিপ শব্দটা একটু-আধটু শুনতে পাওয়া যায়। আর স্টার্টআপ বলে কোনও শব্দ তখন কেউ শোনেইনি। 'দূরদর্শন' এলেও দিনে মাত্র কয়েক ঘণ্টার অনুষ্ঠান। সেই সময় নিজের মতো কিছু গড়ে তোলার কথা ভাবেন রনি। একটি লোকাল কেবল টিভি নেটওয়ার্ক গড়ে তোলেন রনি। মুম্বইয়ে হাতে গোনা কয়েকটি বাড়িতেই যে পরিষেবা পৌঁছত। আইডিয়াটা দুর্দান্ত হলেও, বছরখানেক পরে কেবল ব্যবসা মুখ ফেরাল। গ্রাহকরা আর উৎসাহী নন। কিন্তু একজন উদ্যোগপতি হিসাবে ততক্ষণে হাতেখড়ি হয়ে গিয়েছে রনির। হাজারের বেশি বাড়িতে গিয়ে, কথা বলে এই ব্যবসায় তাঁর চোখ খুলে গিয়েছে।